Mehdi Mahdavikia
Mehdi Mahdavikia (Teheran, 24. juli 1977.) je bivši iranski profesionalni nogometaš. Nastupao je za klubove u Njemačkoj, Iranu i nogometnu reprezentaciju Irana. Prve nogometne korake je napravio u ekipi Bank Melli za čiji je omladinski tim nastupao od 1991. do 1995. godine. Prvi profesionalni ugovor potpisuje za Persepolis 1995. godine. Tri godine kasnije odlazi na posudbu u Bochum. Za 2.25 miliona eura prelazi u Hamburger 1999. godine. Sa HSV-om osvaja nacionalni kup 2003. godine, te Intertoto kup 2005. godine. U sezonama 2002-03. i 2003-04. biva izabran za najboljeg igrača kluba. Na Imtech Areni ostaje do 2007. godine. Od 2007. do 2010. godine je igrao za Eintracht Frankfurt. Nastupao je još za Steel Azin, Damash i Persepolis. Za nogometnu reprezentaciju irana je odigrao 110 utakmica. Postigao je 13 golova.